阮攀龍

阮攀龍（越南閒話：，），也有人翻譯成阮潘龍、阮蟠龍或者阮蟠隆，是越南作家、教育家、報業家搭政治家，渠在1950年1月份當上越南國首相，在同年4月份辭職。

 生平 
1889年，阮攀龍出生在越南北方个河內（也有人講是南定），渠拉爺孃是南圻人。阮攀龍有在河內个阿爾貝·薩羅學堂讀過書。

1950年1月5號，越南國國長兼首相保大通告自家个內閣，渠從箇日開始就只當國長，弗再當首相哉。同一日天，保大召見阮攀龍，指派渠來組建一隻新政府。1月21號，保大發佈6/QT號敕令，指定阮攀龍做越南首相兼外交總長搭內務總長。

1950年4月27號，勉強當了三個月首相个阮攀龍，畀法國高級專員施壓，只得辭職。保大委託陳文友組建一隻新政府。5月6號，根據第37號敕令，陳文友政府成立哉，本來有在阮攀龍政府裏向个一星親美官員畀親法官員換脫哉。

後末來，阮攀龍弗再在報業搭政界活躍，渠回去教書，外加做自由文字工作。弗過渠還是擔任了在1953年10月中召開个國會裏向个代表。

阮攀龍對1955年吳廷琰爲了罷黜保大帝舉行个公民投票持反對个態度。

1960年7月16號，阮攀龍因爲中風死脫哉，享壽72歲。Nguyen phan long dies at 72; first vietnam premier in 1950. 紐約時報 (New York, N.Y.). 1960-06-19: 29. ISSN 0362-4331.

 阮攀龍政府 
1950年1月22號，阮攀龍政府个要員有在多樂呈見國長保大。
序号姓名职位1阮攀龍首相兼外交搭內務總長2阮克衛司法總長3潘輝括副首相兼國防總長《Hai Mươi Năm Qua》本書裏向無得講渠是副首相。4楊進材財政總長5王光讓國家教育總長6黎光輝工作、交通搭建設總長7丁春廣首相府部長原來个通訊部改成隸屬首相府个通訊署。8黎升外交部長9陳文指農業部長10武維賞衛生部長11黃貢工商業部長12黎文午社會與勞動部長13阮宗環青年與體育部長14黃文仲政府祕書長

 參考資料 

Category:越南人
Category:越南作家